**Národná rada Slovenskej republiky**

**IX. volebné obdobie**

 Číslo: CRD-608/2024

**218a**

**S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 488/2013 Z. z. **o diaľničnej známke** a o zmene niektorých zákonov v znení neskorších predpisov a ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov **(tlač 218)** v druhom čítaní

 Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 488/2013 Z. z. **o diaľničnej známke** a o zmene niektorých zákonov v znení neskorších predpisov a ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov **(tlač 218)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 202 zo 17. apríla 2024 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky,

 Výboru Národnej rady Slovenskej republiky pre financie a rozpočet a

 Výboru Národnej rady Slovenskej republiky pre hospodárske záležitosti.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky **schváliť:**

Ústavnoprávny výbor Národnej rady Slovenskej republiky uznesením č. 90 zo 6. júna 2024

Výbor Národnej rady Slovenskej republiky pre financie a rozpočet uznesením č. 82 zo 4. júna 2024

Výbor Národnej rady Slovenskej republiky pre hospodárske záležitosti uznesením č. 61 z 10. júna 2024

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú nasledujúce pozmeňujúce a doplňujúce návrhy:

V čl. I sa pred doterajší bod 1 vkladajú nové body 1 a 2, ktoré znejú:

„1. V § 1 ods. 1 sa vypúšťajú slová „a rýchlostných ciest (ďalej len „vymedzené úseky ciest“)“ a slová „vymedzených úsekov ciest“ sa nahrádzajú slovami „vymedzených úsekov diaľnic“.

2. V § 2 ods. 1, 2 a 7, § 4 ods. 2, § 7 ods. 3, 5 a 7 a § 10 ods. 1 sa slová „vymedzené úseky ciest“ vo všetkých tvaroch nahrádzajú slovami „vymedzené úseky diaľnic“ v príslušnom tvare.“.

Nasledujúce body sa primerane prečíslujú.

Pojem vymedzené úseky ciest, ktorý je legislatívnou skratkou pre vymedzené úseky diaľnic a rýchlostných ciest, sa nahrádza pojmom vymedzené úseky diaľnic. Pojem rýchlostná cesta sa používa len z hľadiska jej stavebnotechnického vyhotovenia. Ide o terminologické  zosúladenie s § 4 zákona č. 135/1961 Zb. o pozemných komunikáciách (cestný zákon) v znení neskorších predpisov.

**Výbor NR SR pre hospodárske záležitosti**

***Gestorský výbor odporúča schváliť***

V čl. I bod 3 znie:

„3. V § 2 odsek 8 znie:

„(8) Ministerstvo dopravy Slovenskej republiky (ďalej len „ministerstvo“) vydá všeobecne záväzný predpis, ktorým ustanoví

spôsob označenia vymedzených úsekov diaľnic, ktorých užívanie podlieha úhrade diaľničnej známky dopravnými značkami,

spôsob označenia vymedzených úsekov diaľnic, ktorých užívanie nepodlieha úhrade diaľničnej známky dopravnými značkami, a

zoznam vymedzených úsekov diaľnic, ktoré možno užívať bez úhrady diaľničnej známky.“.“.

Spresňuje a rozširuje sa splnomocňovacie ustanovenie pre Ministerstvo dopravy Slovenskej republiky o  možnosť ustanoviť vo všeobecne záväznom právnom predpise (vyhláške) zoznam vymedzených úsekov diaľnic, ktoré možno užívať bez úhrady diaľničnej známky.

**Výbor NR SR pre hospodárske záležitosti**

***Gestorský výbor odporúča schváliť***

V čl. I bode 4 § 3 sa slovo „ciest“ nahrádza slovom „diaľnic“.

Pojem vymedzené úseky ciest, ktorý je legislatívnou skratkou pre vymedzené úseky diaľnic a rýchlostných ciest, sa nahrádza pojmom vymedzené úseky diaľnic. Pojem rýchlostná cesta sa používa len z hľadiska jej stavebnotechnického vyhotovenia. Ide o terminologické  zosúladenie s § 4 zákona č. 135/1961 Zb. o pozemných komunikáciách (cestný zákon) v znení neskorších predpisov.

**Výbor NR SR pre hospodárske záležitosti**

***Gestorský výbor odporúča schváliť***

V čl. II sa pred doterajší bod 1 vkladá nový bod 1, ktorý znie:

„1. V § 1 ods. 1 písm. a) sa vypúšťajú slová „rýchlostných ciest,“.“.

Nasledujúce body sa primerane prečíslujú.

Pojem rýchlostná cesta sa používa len z hľadiska jej stavebnotechnického vyhotovenia. Ide o terminologické  zosúladenie s § 4 zákona č. 135/1961 Zb. o pozemných komunikáciách (cestný zákon) v znení neskorších predpisov.

**Výbor NR SR pre hospodárske záležitosti**

***Gestorský výbor odporúča schváliť***

V čl. II, 5. bode, § 12 ods. 15 sa slová „na ustanovenie odmeny“ nahrádzajú slovami „na stanovenie odmeny“.

Pozmeňujúci návrh pojmovo zosúlaďuje navrhované znenie s platným znením § 12 ods. 15, ktorý už obsahuje pojem „metodika na stanovenie odmeny“.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. II, 8. bode, § 23 ods. 2 písmeno f) znie:

„f) schvaľuje metodiku na stanovenie odmeny za poskytovanie Európskej služby elektronického výberu mýta podľa § 12 ods. 15,“.

Pozmeňujúci návrh terminologicky zosúlaďuje citované ustanovenie s § 12 ods. 15 platného znenia zákona a čl. II, 5. bodu návrhu zákona a zároveň vypúšťa duplicitné navrhovaný text, ktorý je už súčasťou § 12 ods. 15 prvej vety platného znenia zákona.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. II sa za 8. bod vkladá nový 9. bod, ktorý znie:

„9. V § 23 ods. 2 písm. g) sa slová „písmene g)“ nahrádzajú slovami „písmene h)“.“.

Doterajšie body 9 až 12 sa primerane prečíslujú.

Pozmeňujúci návrh vloženým novelizačným bodom koriguje vnútorný odkaz vzhľadom na zmenu vykonanú v čl. II, 8. bode návrhu zákona.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. III sa slovo „júla“ nahrádza slovom „augusta“.

V súvislosti s touto zmenou sa v čl. I, 7. bode, nadpise § 16i slovo „júla“ nahrádza slovom „augusta“.

Pozmeňujúci návrh zabezpečuje posunutie účinnosti návrhu zákona vzhľadom na predpokladaný termín jeho prerokovania na schôdzi Národnej rady Slovenskej republiky so začiatkom 11. júna 2024, ako aj potrebu dodržania lehoty podľa čl. 102 ods. 1 písm. o) Ústavy Slovenskej republiky.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

Gestorský výbor odporúča hlasovať o bodoch **1 až 8 spoločne** s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 488/2013 Z. z. **o diaľničnej známke** a o zmene niektorých zákonov v znení neskorších predpisov a ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov **(tlač 218)** **s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť.

 Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 81 z 11. júna 2024.

Týmto uznesením výbor zároveň poveril spoločného spravodajcu **Justína Sedláka** predložiť návrhy v zmysle príslušných ustanovení rokovacieho poriadku Národnej rady Slovenskej republiky.

Bratislava 11. júna 2024

**Róbert P u c i, v.r.**

predseda Výboru NR SR

pre hospodárske záležitosti